**คำแนะนำในการขอรับการพิจารณาจริยธรรมการวิจัย**

**จากคณะกรรมการจริยธรรมวิจัยในมนุษย์ของโรงพยาบาลโพนพิสัย**

เพี่อให้คณะกรรมการจริยธรรมการวิจัยในมนุษย์ของโรงพยาบาลโพนพิสัยพิจารณาโครงการวิจัยในมนุษย์ได้อย่างเหมาะสมและรวดเร็ว ผู้วิจัยที่มีความประสงค์จะขอรับพิจารณาจริยธรรมวิจัยฯ ควรดำเนินการ ดังนี้

1. กรอกข้อมูลในแบบขอรับการพิจารณาจริยธรรมการวิจัยในมนุษย์ฯ (แบบECPPS\_02)ให้ครบถ้วน โดยผู้วิจัยทุกท่านและหัวหน้า หน่วยงานต้นสังกัดลงนามรับรอง พร้อมด้วยโครงร่างงานวิจัย และจัดทำสำเนาจำนวน 4 ชุด

2. ประเมินตนเองตามแบบประเมินตนเองโครงร่างการวิจัยที่เสนอรับการพิจารณาจริยธรรมวิจัย

จำนวน 4 ชุด (ตามแบบฟอร์ม ECPPS\_01)

3. ส่งเอกสารขอรับการพิจารณาด้านจริยธรรมวิจัย โดยมีรายละเอียดตามหนังสือนำส่งโดยผู้วิจัยต้องแนบเอกสารให้ครบตามรายการที่กำหนด ส่งมายัง งานวิจัยและพัฒนา กลุ่มงานการพยาบาล โรงพยาบาลโพนพิสัย ติดต่อสอบถามได้ที่ โทรศัพท์ 042-471204 ต่อ 613

**\*\*\*หมายเหตุ\*\*\***

1. ผู้วิจัยยังไม่เริ่มดำเนินการวิจัย จนกว่าโครงการวิจัยจะได้รับรองจากคณะกรรมการจริยธรรมการวิจัยในมนุษย์ของโรงพยาบาลโพนพิสัย

2. ไม่รับพิจารณาโครงการวิจัยย้อนหลัง หรือประกอบการตีพิมพ์เผยแพร่

3. ไม่รับพิจารณาโครงการวิจัยเพื่อประกอบการศึกษาทุกระดับ รวมถึงโครงการวิจัยของนักศึกษาฝึกงาน

4. พิจารณาโครงการวิจัยของบุคลากรในสังกัดโรงพยาบาลโพนพิสัยเท่านั้น

5. หากบุคลากรในสังกัดสำนักงานสาธารณสุขจังหวัดหนองคายดำเนินการวิจัยในพื้นที่ที่มีกลุ่มตัวอย่างในโรงพยาบาลโพนพิสัย จะต้องขอรับการพิจารณาจากคณะกรรมการจริยธรรมการวิจัยในมนุษย์ของโรงพยาบาลโพนพิสัย ตามมาตรฐานการปฏิบัติงานของของคณะกรรมการจริยธรรมเกี่ยวกับมนุษย์ กระทรวงสาธารณสุข และคณะกรรมการจริยธรรมการวิจัยในมนุษย์ของสำนักงานสาธารณสุขจังหวัดหนองคาย

6. คณะกรรมการจริยธรรมการวิจัยในมนุษย์ของโรงพยาบาลโพนพิสัย กำหนดประชุมเพื่อพิจารณาโครงการวิจัย 2 เดือนครั้ง (บ่ายวันอังคารสัปดาห์ที่ 4 ของเดือนหรือตามความเหมาะสม)

7. ผู้วิจัยอาจจะต้องนำเสนอโครงร่างงานวิจัยฯ ต่อคณะกรรมการฯ ด้วยตัวเอง (แล้วแต่กรณี)

**โดย....คณะกรรมการจริยธรรมการวิจัยในมนุษย์ โรงพยาบาลโพนพิสัย**